Реакциялар гомоген ( бер фаза күләмендә ) һәм гетероген ( фаза бүленеү сигендә ) ; алынған энергияның формаһына бәйле – йылылыҡ , фотохимик , электрохимик , радиация-химик һ.б. ; элементар химик тәьҫирләшеү актында ҡатнашҡан молекулалар һанына бәйле – моно- , би- , тримолекуляр ; механизмы буйынса – ябай һәм ҡатмарлы ; ҡатмарлы реакциялар – параллель ( матдәләрҙең 2 йәки бер нисә йүнәлештә әүерелеүе ) , эҙмә-эҙ ( аҙаҡҡы продукт аралаш продукттар барлыҡҡа килтереп бер нисә эҙмә-эҙ стадия аша алына ) һәм ҡайтмалы ; тәьҫирләшкән өлөшсәләр тибы буйынса — молекуляр , ионлы , радикаллы реакциялар ; автокаталитик ( әүерелеүҙең аҙаҡҡы продукттары реакцияны тиҙләтә ) ; индукцияланған , йәки эйәртеүле ( арауыҡтың шул уҡ участкаһында бер үк ваҡытта барған икенсе реакциялар тәьҫирендә ) төрҙәргә бүленә .